
                               Bucureşti, 12.09.2002







                      Nr.23/161/2002

AVIZ

asupra proiectului de Lege privind aprobarea Ordonanţei Guvernului nr.42/2002 privind rectificarea bugetului de stat pe anul 2002



În conformitate cu prevederile art.107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, cu proiectul de Lege privind aprobarea Ordonanţei Guvernului nr.42/2002 privind rectificarea bugetului de stat pe anul 2002, trimis cu adresa nr.394/2002.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din 10 septembrie 2002.



Membrii comisiei au examinat proiectul de lege, expunerea de motive şi avizul favorabil al Consiliului Legislativ,  în prezenţa reprezentanţilor Ministerului Finanţelor Publice, Ministerului Lucrărilor Publice, Transporturilor şi Locuinţei, Ministerului Industriei şi Resurselor, Ministerului Turismului, Ministerului Dezvoltării şi Prognozei, Autorităţii Naţionale pentru Protecţia Consumatorilor.



În urma dezbaterilor, cu unanimitate de voturi, s-a hotărât avizarea favorabilă a proiectului de lege cu următoarea recomandare către comisia pe fond:



- la art.20: eliminarea sintagmei "la propunerea Ministerului Finanţelor Publice în funcţie de realizarea veniturilor bugetare".



Motivaţia susţinerii acestui amendament derivă din faptul că Guvernul aprobă utilizarea de către Ministerul Lucrărilor Publice, Transporturilor şi Locuinţei a sumei blocate numai cu avizul prealabil al Ministerului Finanţelor Publice.

                   PREŞEDINTE,                                   SECRETAR,

                     István Antal                                     Aurelia Vasile

